Document ID: 32010R0211

UREDBA KOMISIJE (EU) št. 211/2010
z dne 11. marca 2010
o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
ob upoštevanju naslednjega:
(1)
Nekateri proizvodi, ki vsebujejo nikotin in so namenjeni kadilcem za pomoč pri odvajanju od kajenja, so carinski organi različnih držav članic uvrstili pod tarifne številke 2106, 3004 ali 3824 kombinirane nomenklature (KN), določene v Prilogi I k Uredbi (EGS) št. 2658/87.
(2)
Uredba Komisije (EGS) št. 3565/88 z dne 16. novembra 1988 o uvrstitvi določenega blaga v kombinirano nomenklaturo (2) je uvrstila žvečilni gumi, ki vsebuje nikotin, vezan na smolo ionskega izmenjevalca, za spodbujanje okusa po tobačnem dimu, katerega uporaba se priporoča osebam, ki želijo nehati kaditi, kot „živilo“ tarifne podštevilke 2106 90 KN. Sodišče Evropskih skupnosti je v svoji odločbi z dne 19. januarja 2005 (3) odločilo, da je treba nekatere nikotinske obliže, namenjene uporabnikom kot pomoč pri odvajanju od kajenja, uvrstiti kot „zdravila“ tarifne številke 3004 KN.
(3)
Za zagotovitev enotne uporabe kombinirane nomenklature za blago in proizvode za pomoč kadilcem pri odvajanju od kajenja je treba dodati dodatno opombo 2 k poglavju 30 KN.
(4)
Proizvodi, namenjeni kadilcem za pomoč pri odvajanju od kajenja, kot so tablete, žvečilni gumi ali drugi pripravki, ne omogočajo postopnega in nepretrganega sproščanja nikotina preko celega dne in jim ni mogoče pripisati profilaktičnih in terapevtskih značilnosti. Zato je primerno v dodatni opombi navesti, da poglavje 30 o farmacevtskih proizvodih ne zajema proizvodov, kot so tablete, žvečilni gumi ali drugi pripravki, namenjeni za pomoč kadilcem pri odvajanju od kajenja, kar spada pod tarifno številko 2106 ali 3824, z izjemo nikotinskih obližev.
(5)
Nikotinski obliži nimajo profilaktičnih in terapevtskih značilnosti zaradi neposredne uporabe na koži, kar omogoča postopno in nepretrgano sproščanje nikotina preko celega dneva. Zaradi svojih profilaktičnih in terapevtskih značilnosti se nikotinski obliži uvrščajo v poglavje 30 in zato jih je treba izključiti iz dodatne opombe.
(6)
Uredbo (EGS) št. 2658/87 je zato treba ustrezno spremeniti.
(7)
Odbor za carinski zakonik ni izdal mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
V del II oddelka VI poglavja 30 Priloge I k Uredbi (EGS) št. 2658/87 se vstavi dodatna opomba 2:
„2.
To poglavje ne zajema proizvodov, kot so tablete, žvečilni gumi ali drugi pripravki, namenjenih kadilcem za pomoč pri odvajanju od kajenja, ki spadajo pod tarifno številko 2106 ali 3824, z izjemo nikotinskih obližev.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. marca 2010

Labels: 3
0
1